**Jăratecul**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lui Petru Ghelmez

Suflu în jăratecul

Limbii Române

Atent mereu

Să nu moară

Focul cel sacru.

Nu sunt mai mult

Decât o simplă măicuţă.

\* \* \*

Lui Gheorghe Ghidirim

Să nu-ţi faci, barzo,

Cuib pe casa poetului

Care, în orice moment,

Poate să ia foc.

Zboară şi tu

Pe căsuţa unchiului meu

Întors beteag din război,

Că tot v-aţi deprins

Să staţi într-un singur picior.

Sau zboară, barzo,

Pe casa doctorului,

Că tot la el

Şi inima mea

Alinare-şi găseşte.